Jegyzőkönyv

Készült: Délegyháza Község Önkormányzata Képviselő-testülete 2016. november 21. napján 17:15 órakor a Polgármesteri Hivatalban megtartott rendes nyílt ülésén.

|  |  |
| --- | --- |
| Jelen vannak a jelenléti ív szerint: | dr. Riebl Antal – polgármester  Szilveszter Lajos – alpolgármester  Darabos Zsuzsanna – képviselő |
|  | Görbe István – képviselő  Jakus Lászlóné – képviselő  Válóczi Tünde – képviselő |
|  |  |
|  | dr. Molnár Zsuzsanna – jegyző |
|  |  |
|  |  |

Hiányzik: Bednárik László – képviselő igazoltan távol

dr. Riebl Antal köszönti a megjelenteket, megnyitja az ülést, megállapítja, hogy a Képviselő-testület 6 fővel határozatképes, a jegyzőkönyv hitelesítésére felkéri Darabos Zsuzsanna és Görbe István képviselőket.

dr. Riebl Antal szavazásra teszi fel a javaslatot.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

212/2016.(XI.21.) számú képviselő-testületi határozat

Délegyháza Község Önkormányzat Képviselő-testülete a 10/2011.(II.16.) önkormányzati rendelet 24. § (3) bekezdése c) pontja alapján a jegyzőkönyv hitelesítésére Darabos Zsuzsanna és Görbe István képviselőket választja meg.

Határidő: azonnal

Felelős: Képviselő-testület

dr. Riebl Antal szavazásra teszi fel a napirendi pontot az alábbiak szerint: 1./Az Alfa SC Kispest kérelme uszoda kialakítására a strand területén (elvi döntés) 2./Támogatási kérelmek 3./Jelentés az önkormányzat pénzügyi helyzetéről – intézkedési-likviditási terv elfogadása 4./Útfelújítások ügye (elvi döntés) 5./Mezei őrszolgálat megszüntetése 6./Talajterhelési díjról szóló új rendelet alkotása 7./Telekadóról szóló rendelet felülvizsgálata 8./Települési adó bevezetése.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

213/2016.(XI.21.) számú képviselő-testületi határozat

Délegyháza Község Önkormányzat Képviselő-testülete a rendes nyílt ülés napirendi pontjának megtárgyalását elfogadja az alábbiak szerint:

1./ Az Alfa SC Kispest kérelme uszoda kialakítására a strand területén (elvi döntés)

2./ Támogatási kérelmek

3./ Jelentés az önkormányzat pénzügyi helyzetéről – intézkedési-likviditási terv elfogadása

4./ Útfelújítások ügye (elvi döntés)

5./ Mezei őrszolgálat megszüntetése

6./ Talajterhelési díjról szóló új rendelet alkotása

7./ Telekadóról szóló rendelet felülvizsgálata

8./ Települési adó bevezetése

**Határidő: azonnal**

Felelős: Képviselő-testület

dr. Riebl Antal beszámol a lejárt határidejű határozatok végrehajtásáról, miszerint az ingatlanokkal kapcsolatos szerződéseket megkötöttük az érintettekkel. A mederhasználati szerződéseket folyamatosan kötjük meg a kérelmezőkkel. Az új fogorvos, Dr. Szántó Róbert megkapta az ÁNTSZ-től a praxisengedélyt, a végleges szerződést napokon belül aláírjuk a Toldi-Dental Bt-vel.

1. ALFA SC KISPEST AJÁNLATA USZODA LÉTESÍTÉSÉRE AZ I. TÓ PARTJÁN (DÉLEGYHÁZA 286/7 HRSZ) – előadó: dr. Riebl Antal

Csordás György Alfa SC Kispest elnöke részletesen ismerteti a tervezett uszoda projektet, melyben egy 50 méteres úszómedence (50\*25\*2m), egy 15 méteres tanmedence (15\*8\*0,9m), valamint ezek kiszolgáló létesítményei (konténeres vagy könnyűszerkezetes épületek – öltözők, zuhanyzók, WC-k, tárgyalók stb.) telepítésének lehetőségét, kivitelezésének és fenntartásának költségeit mutatta be. Az elnök úr a telepítés Önkormányzat általi befogadó-készséget mérte fel, valamint a telepítés lehetséges helyszínei felől érdeklődött.

Elsődlegesen az I. tó partján elhelyezkedő Délegyháza 286/7 hrsz-ú ingatlan merült fel, mint lehetséges helyszín, melyet a látogatás alkalmával a helyszínen tekintettünk meg, s találtunk alkalmasnak.

Csordás György és munkatársai válaszolnak a felmerülő kérdésekre.

dr. Riebl Antal ismerteti az írásbeli előterjesztést.

dr. Riebl Antal szavazásra teszi fel a határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

214/2016.(XI.21.) számú képviselő-testületi határozat

Délegyháza Község Önkormányzat Képviselő-testülete támogatja az Alfa Sport Club Kispest Egyesület (1195 Budapest, Árpád u. 1/a, Csordás György elnök) uszodafejlesztési elképzelését, s a megvalósítás helyszíneként Délegyháza Község Önkormányzat tulajdonában lévő Délegyháza 286/7 hrsz-ú, 1 ha 3000 m2 térmértékű ingatlant jelöli ki.

Határidő: következő TAO pályázati ciklus

Felelős: Jegyző, Polgármester

2. Támogatási kérelmek – előadó: dr. Riebl Antal

2.1. Csokréta Asszonyklub támogatási kérelme

Válóczi Tünde elmondja, hogy a Csokréta Asszonyklub támogatási kérelemmel fordult Önkormányzatunkhoz, melyben 50.000,- Ft összegű támogatást kérnek, hogy az év végi kiadásaikat fedezni tudják. Tekintettel arra, hogy a Csokréta Asszonyklub nem bejegyzett szervezet, kizárólag az Önkormányzat közművelődési kormányzati funkciójára tervezett összeg megemelésével tudunk számukra támogatást biztosítani. A bizottságok javasoljuk a támogatás odaítélését.

dr. Riebl Antal szavazásra teszi fel a határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

215/2016.(XI.21.) számú képviselő-testületi határozat

Délegyháza Község Önkormányzat Képviselő-testülete a Csokréta Asszonyklub év végi kiadásainak biztosítása céljából 50.000,- Ft összeggel megemeli az Önkormányzat költségvetésének a közművelődési kormányzati funkcióra tervezett kiadásait. Képviselő-testület felkéri Hivatalát fentieknek a 2016. évi költségvetési rendeleten történő átvezetésére.

Határidő: azonnal

Felelős: Polgármester, Jegyző

2.2. Iskolánkért Alapítvány támogatása

Válóczi Tünde elmondja, hogy az Önkormányzat évek óta támogatta az Iskolánkért Alapítványt az alapító okiratában szereplő céljai megvalósítása érdekében. Az Alapítvány ismét kérelemmel fordult Önkormányzatunkhoz, kérik, hogy idén is támogassuk az Alapítványt, és ezáltal a Hunyadi János Általános Iskola oktató-nevelő tevékenységét. A bizottság javasolja az 550.000,-Ft odaítélését a civil szervezeti támogatások előirányzat terhére, valamint az elszámolásai határidőt 2017. június 30-ig meghosszabbítani, hogy a támogatást részben vagy egészben 2017-ben is felhasználhassák.

dr. Riebl Antal szavazásra teszi fel a határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

216/2016.(XI.21.) számú képviselő-testületi határozat

Délegyháza Község Önkormányzat Képviselő-testülete elhatározza, hogy az Iskolánkért Alapítványt 550.000. - Ft összeggel támogatja a Hunyadi János Általános Iskola oktató-nevelő tevékenységének támogatása érdekében. A Képviselő-testület továbbá tudomásul veszi és jóváhagyja, hogy az Iskolánkért Alapítvány a jelen határozattal megítélt támogatást részben vagy egészben 2017-ben használja fel, 2017. június 30-i elszámolási határidővel.

Felelős: Polgármester, Jegyző

Határidő: azonnal

2.3. Délegyházi Citerazenekar támogatási kérelme:

Válóczi Tünde elmondja, hogy a Délegyházi Citerazenekar támogatási kérelmet nyújtott be, melyben 50 ezer forint támogatást kér citeravásárlásra. A bizottság támogatja a zenekar kérelmét.

dr. Riebl Antal szavazásra teszi fel a határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

217/2016.(XI.21.) számú képviselő-testületi határozat

Délegyháza Község Önkormányzat Képviselő-testülete a Délegyházi Citerazenekarnak egy citera beszerzése költségeinek támogatása céljából 50.000, - Ft összeggel megemeli az Önkormányzat költségvetésének a közművelődési kormányzati funkcióra tervezett kiadásait. Képviselő-testület felkéri Hivatalát fentieknek a 2016. évi költségvetési rendeleten történő átvezetésére.

Határidő: azonnal

Felelős: Polgármester, Jegyző

3./ Jelentés az önkormányzat pénzügyi helyzetéről – intézkedési-likviditási terv elfogadása – előadó: dr. Riebl Antal

Válóczi Tünde ismerteti a jelentés tartalmát, és elmondja, hogy az önkormányzat gazdálkodása a legrosszabb verzió szerint is 100 milliós tartalékkal rendelkezik.

dr. Riebl Antal megjegyzi, hogy önkormányzat teljesíti feladatait, és jól gazdálkodik.

dr. Riebl Antal szavazásra teszi fel a határozati javaslatot, miszerint Délegyháza Község Önkormányzat Képviselő-testülete eldönti, hogy a likviditási tervet elfogadja.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

218/2016.(XI.21.) számú képviselő-testületi határozat

Délegyháza Község Önkormányzat Képviselő-testülete eldönti, hogy a likviditási tervet elfogadja.

Határidő: azonnal

Felelős: Képviselő-testület

4. Útfelújítások ügye (elvi döntés) – előadó: dr. Riebl Antal

dr. Riebl Antal elmondja, hogy elvi döntésre van szükség ahhoz, hogy a Község fejlesztési programjában kiemelt feladatként szerepelő szilárd útburkolattal nem rendelkező helyi utak szilárd burkolattal történő ellátása, valamint a megrongálódott útburkolat helyreállítása létrejöhessen. A korábbi megbeszéléseken kikristályosodott, hogy a Gallai út felújítására három alternatíva merült föl: a) verzió Győri Balázsék ingatlanától a Sallai ingatlanig 5 cm-es meleg aszfalttal, b) verzió az út szélének, és a rajta lévő hibák javítása történne meg a volt Dunavas Kft. ingatlanjáig. A c) verzió szerint a már mondott felújítások történnének meg Dunavas Kft. ingatlanja helyett a Sallai ingatlanig. Szilveszter Lajos alpolgármester magára vállalta, hogy a szükséges műszaki vizsgálatokat szakember bevonásával, valamint a pénzügyi számítást is elvégezteti a különböző alternatívákra, a következő testületi ülésre. Fontossági sorrendben következőként az újtelepi ingatlanok elérhetőségét is biztosítsuk legalább martaszfalttal. Problémát jelent az, hogy itt az építkezések nem fejeződtek be, és a teherautó forgalomra is figyelemmel kell lenni.

Ezt a beruházást módosíthatja a tanyai beruházások költsége, és így azokra a következő évben kerül sor. A harmadik prioritást az összes többi képezi, tekintettel arra, hogy azokban még az LTP megállapodásokról nincs tudomásunk.

Szilveszter Lajos jelzi, hogy a Rákóczi út forgalma jelentősen megnövekedett, és a kishíd is megsüllyedt.

dr. Riebl Antal szavazásra teszi fel a határozati javaslatot, miszerint Délegyháza Község Önkormányzatának Képviselő-testülete - mint a Délegyháza helyi közút kezelője úgy dönt, hogy ahol pályázati támogatás a helyi utak építésére nem várható, valamint az „önerős” helyi útépítés nem megoldható, ott bruttó 50 millió forint összegben Délegyháza Község Önkormányzata megkezdi az útépítést saját erejéből. A Képviselő testület megbízza az alpolgármestert a szükséges műszaki vizsgálatok és pénzügyi tervezés elkészíttetésére a Gallai út és újtelepi ingatlanok elérhetőségét is biztosító gerincút tekintetében.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

219/2016.(XI.21.) számú képviselő-testületi határozat

Délegyháza Község Önkormányzatának Képviselő-testülete - mint a Délegyháza helyi közút kezelője úgy dönt, hogy ahol pályázati támogatás a helyi utak építésére nem várható, valamint az „önerős” helyi útépítés nem megoldható, ott bruttó 50 millió forint összegben Délegyháza Község Önkormányzata megkezdi az útépítést saját erejéből. A Képviselő testület megbízza az alpolgármestert a szükséges műszaki vizsgálatok és pénzügyi tervezés elkészíttetésére a Gallai út és újtelepi ingatlanok elérhetőségét is biztosító gerincút tekintetében.

Határidő: azonnal

Felelős: alpolgármester

5. Mezei őrszolgálat megszüntetése – előadó: dr. Riebl Antal

dr. Riebl Antal elmondja, hogy gazdaságossági szempontok alapján áttekintették a mezei őrszolgálat működését, és megállapították, hogy a mezei őrszolgálat fenntartása gazdaságtalan, mivel az arra fordított költségek nem állnak arányban a működésével járó előnyökkel, valamint ellehetetlenítené a későbbiekben tárgyalandó települési adó bevezetését.

dr. Riebl Antal szavazásra teszi fel a határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

220/2016.(XI.21.) számú képviselő-testületi határozat

Délegyháza Község Önkormányzat Képviselő-testülete eldönti, hogy a mezei őrszolgálatot 2016. december 31-i hatállyal megszünteti. A Képviselő-testület felkéri Polgármesterét és Jegyzőjét a szükséges intézkedések megtételére.

Határidő: 2016. december 31.

Felelős: Polgármester, Jegyző

dr. Riebl Antal elmondja, hogy a szükséges rendelet-tervezetet is elkészítették, melyről szintén döntés szükséges.

dr. Riebl Antal szavazásra teszi fel a rendelet elfogadását, az előterjesztéssel egyezően, mely a jegyzőkönyv mellékletét képezi.

Képviselő-testület szavazott: (6 fő) 6 igen szavazattal, tartózkodás nélkül és nem szavazat nélkül az alábbi rendeletet alkotta:

Délegyháza Község Önkormányzat Képviselő-testületének

…../2016.(……...) önkormányzati rendelete

a mezei őrszolgálatról, a mezőőri járulék megfizetésének rendjéről szóló

15/2005.(VIII.26.) önkormányzati rendelet és kapcsolódó rendeletek hatályon kívül helyezéséről

(a rendelet elfogadásra került 2016.XI.21-én, kihirdetve 14/2016.(XI.22.) számon 2016. XI. 22. napján)

6. Talajterhelési díjról szóló új rendelet alkotása – előadó: dr. Riebl Antal

dr. Riebl Antal elmondja, hogy a bizottsági ülésen dr. Molnár Zsuzsanna jegyző részletesen ismertette az új talajterhelési rendelet szükségességét, mely csak a törvényi előírásokhoz való igazodás miatt szükséges, a mértékét törvény szabályozza. Az új rendelet érdemben nem tér el a régitől.

dr. Riebl Antal szavazásra teszi fel a rendelet elfogadását, az előterjesztéssel egyezően, mely a jegyzőkönyv mellékletét képezi.

Képviselő-testület szavazott: (6 fő) 6 igen szavazattal, tartózkodás nélkül és nem szavazat nélkül az alábbi rendeletet alkotta:

Délegyháza Község Önkormányzata Képviselő-testületének

……./2016.(……..) önkormányzati rendelete

a talajterhelési díjról

(a rendelet elfogadásra került 2016.XI.21-én, kihirdetve 15/2016.(XI.22.) számon 2016. XI. 22. napján)

7. Telekadóról szóló rendelet felülvizsgálata – előadó: dr. Riebl Antal

dr. Riebl Antal elmondja, hogy a Képviselő-testület áttekintette a helyi adókról szóló 1990. évi C. törvény 2017. január 1-jén hatályba lépő módosításait, és úgy határozott, hogy 2017. január 1-jei hatállyal módosítani kívánja a telekadóról szóló rendeletét. A Képviselő-testület döntése szerint a 150. számú Budapest – Kunszentmiklós – Tass - Kelebia vasútvonaltól nyugatra fekvő külterületi, telekadó hatálya alá tartozó ingatlanok telekadóját 10,- Ft-ról 15,- Ft/m2/év adómértékre kívántuk felemelni,továbbá felhatalmazást adott a polgármesternek és a jegyzőnek a fenti rendeletek előkészítésére. Az előkészítő munka során tapasztaltuk, hogy a 150. számú Budapest – Kunszentmiklós – Tass - Kelebia vasútvonaltól nyugatra fekvő ingatlanok infrastrukturális előnye jelentős a település többi részéhez képest. A fenti indokok alapján, az infrastruktúrából, és az ingatlanok fekvéséből adódó esetleges anomáliák kiegyenlítése érdekében a korábbi javaslatunktól eltérően a tárgyi ingatlanok telekadóját nem 15, hanem 20,- Ft/m2/év adómértékre javasoljuk megemelni 2017. január 1-jétől. A rendeletben tervezett adómérték továbbá az érintett területrészen a nagy kiterjedésű kavicsbányák vonatkozásában a mielőbbi kitermelésre, és ezt követően a szakszerű rekultivációra ösztönözheti az adózókat.

Válóczi Tünde elmondja, hogy a Bizottságok a 20,- Ft/m2/év adómérték bevezetését támogatják.

dr. Riebl Antal szavazásra teszi fel a rendelet elfogadását, az előterjesztéssel egyezően, mely a jegyzőkönyv mellékletét képezi.

Képviselő-testület szavazott: (6 fő) 6 igen szavazattal, tartózkodás nélkül és nem szavazat nélkül az alábbi rendeletet alkotta:

Délegyháza Község Önkormányzata

Képviselő-testületének

…/2016. (…...) önkormányzati rendelete

a telekadóról szóló

23/2003. (XII.23.) önkormányzati rendelet módosításáról

(a rendelet elfogadásra került 2016.XI.21-én, kihirdetve 16/2016.(XI.22.) számon 2016. XI. 22. napján)

8. Települési adó bevezetése – előadó: dr. Riebl Antal

dr. Riebl Antal elmondja, hogy a Képviselő-testülete akként határozott, hogy 2017. január 1-jei hatállyal települési adót kíván bevezetni a valóságban tényleges mezőgazdasági művelés alatt nem álló, a telekadó hatálya alá nem tartozó külterületi ingatlanok, valamint a Htv. szerinti bányató adótárgyakra. Az előkészítő munka során ugyanazt tapasztalták, mint a telekadó esetében, hogy a 150. számú Budapest – Kunszentmiklós – Tass - Kelebia vasútvonaltól nyugatra fekvő ingatlanok infrastrukturális előnye jelentős a település többi részéhez képest.

Válóczi Tünde elmondja, hogy a fenti indokok alapján, az infrastruktúrából, és az ingatlanok fekvéséből adódó esetleges anomáliák kiegyenlítése érdekében a Bizottságok a tárgyi ingatlanok települési adóját differenciáltan, a telekadóval azonos mértékben javasolják meghatározni, így a vasúton túli terület települési adóját a telekadót érintő döntéssel egyezően 20,- Ft/m2/év adómértékben javasolják meghatározni, míg a vasúttól keletre eső terület települési adóját 10,- Ft/m2/év adómértékkel.

dr. Riebl Antal elmondja, hogy a települési adó alól mentesek lennének a tényleges mezőgazdasági művelés alatt álló termőföldek, valamint a halastavak, mellyel a mezőgazdaság erősítését, és a további eredményes rekultivációt, a rekultivált tavak horgászati célú hasznosítását kívánjuk ösztönözni.

Válóczi Tünde elmondja, hogy a Bizottságok a települési adó – 20,- Ft/m2/év adómértékkel a 150. számú Budapest – Kunszentmiklós – Tass - Kelebia vasútvonaltól nyugatra fekvő ingatlanokra, 10,- Ft/m2/év adómértékkel a vasúttól keletre eső ingatlanokra – bevezetését támogatják.

dr. Riebl Antal szavazásra teszi fel a rendelet elfogadását, az előterjesztéssel egyezően, mely a jegyzőkönyv mellékletét képezi.

Képviselő-testület szavazott: (6 fő) 6 igen szavazattal, tartózkodás nélkül és nem szavazat nélkül az alábbi rendeletet alkotta:

Délegyháza Község Önkormányzata Képviselő-testületének

…../2016. (……..) önkormányzati rendelete

a települési adóról

(a rendelet elfogadásra került 2016.XI.21-én, kihirdetve 17/2016.(XI.22.) számon 2016. XI. 22. napján)

dr. Riebl Antal megköszöni a közösen végzett munkát és bezárja az ülést.

k.m.f.

|  |  |
| --- | --- |
| dr. Riebl Antal  polgármester  Darabos Zsuzsanna | dr. Molnár Zsuzsanna  jegyző  Görbe István |
| hitelesítő képviselő | hitelesítő képviselő |
|  |  |